CELEX: 32015R0878
Language: hr
Date: 2015-06-08 00:00:00
Title: Uredba Vijeća (EU) 2015/878 od 8. lipnja 2015. o izmjeni Uredbe (EU) br. 1352/2014 o mjerama ograničavanja s obzirom na stanje u Jemenu

9.6.2015   
            
            
               HR
            
            
               Službeni list Europske unije
            
            
               L 143/1
            
         UREDBA VIJEĆA (EU) 2015/878
   od 8. lipnja 2015.
   o izmjeni Uredbe (EU) br. 1352/2014 o mjerama ograničavanja s obzirom na stanje u Jemenu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća 2014/932/ZVSP od 18. prosinca 2014. o mjerama ograničavanja s obzirom na stanje u Jemenu (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Odlukom Vijeća 2014/932/ZVSP provodi se Rezolucija Vijeća sigurnosti Ujedinjenih naroda (RVSUN) 2140 (2014) od 26. veljače 2014. o mjerama ograničavanja s obzirom na stanje u Jemenu i predviđaju se ograničenja ulaska i zamrzavanje sredstava i gospodarskih izvora određenih osoba koje je na popis uvrstio Odbor uspostavljen na temelju stavka 19. RVSUN-a 2140 (2014).
            
         
               (2)
            
            
               Uredbom Vijeća (EU) br. 1352/2014 (2) provodi se Odluka 2014/932/ZVSP.
            
         
               (3)
            
            
               Vijeće sigurnosti Ujedinjenih naroda donijelo je 14. travnja 2015. Rezoluciju 2216 (2015) o proširenju područja primjene kriterija za uvrštavanje na popis i o određivanju embarga na opskrbu oružjem pojedinaca i subjekata uvrštenih na popis ili na korist tih pojedinaca ili subjekata te onih koji djeluju u njihovo ime ili prema njihovim uputama u Jemenu. Odlukom Vijeća (ZVSP) 2015/882 (3) o izmjeni Odluke 2014/932/ZVSP Vijeće je odlučilo na odgovarajući način proširiti područje primjene kriterija za uvrštavanje na popis.
            
         
               (4)
            
            
               Neke od tih mjera obuhvaćene su područjem primjene Ugovora o funkcioniranju Europske unije i stoga je, osobito kako bi se osiguralo da ih ujednačeno provode gospodarski subjekti u svim državama članicama, za njihovu provedbu potrebno regulatorno djelovanje na razini Unije.
            
         
               (5)
            
            
               Uredbu (EU) br. 1352/2014 stoga bi trebalo na odgovarajući način ažurirati,
            
         DONIJELO JE OVU UREDBU:
   Članak 1.
   Uredba (EU) br. 1352/2014 mijenja se kako slijedi:
   
               1.
            
            
               u članku 1. dodaje se sljedeća točka:
               
                           „(j)
                        
                        
                           ‚tehnička pomoć’ znači bilo kakva tehnička potpora u vezi s popravkom, razvojem, proizvodnjom, sastavljanjem, ispitivanjem, održavanjem ili bilo kakva druga tehnička usluga te može biti i u obliku, primjerice, davanja uputa, savjeta, osposobljavanja, prijenosa praktičnog znanja ili vještina odnosno usluga savjetovanja, uključujući i pomoć u usmenom obliku.”
                        
                     ;
            
         
               2.
            
            
               dodaje se sljedeći članak:
               „Članak 1.a
               Zabranjeno je:
               
                           (a)
                        
                        
                           izravno ili neizravno pružanje tehničke pomoći u vezi s vojnim aktivnostima i osiguravanje, izrada, održavanje i upotreba oružja i povezanog materijala svih vrsta, uključujući oružje i streljivo, vojna vozila i opremu, opremu za paravojna djelovanja, kao i rezervne dijelove za njih, bilo kojoj fizičkoj ili pravnoj osobi, subjektu ili tijelu, kako je navedeno u Prilogu I.;
                        
                     
                           (b)
                        
                        
                           izravno ili neizravno pružanje financiranja ili financijske pomoći u vezi s vojnim aktivnostima, uključujući posebno bespovratna sredstva, zajmove i osiguranje izvoznih kredita, kao i osiguranje i reosiguranje, za bilo kakvu prodaju, nabavu, prijenos ili izvoz oružja i povezanog materijala ili za pružanje povezane tehničke pomoći bilo kojoj fizičkoj ili pravnoj osobi, subjektu ili tijelu, kako je navedeno u Prilogu I.”
                        
                     ;
         
               3.
            
            
               u članku 3. stavku 1. dodaje se sljedeća točka:
               
                           „(d)
                        
                        
                           radnje kojima se krši embargo na oružje uveden člankom 1. Odluke 2014/932/ZVSP ili ometa isporuka humanitarne pomoći Jemenu, pristup humanitarnoj pomoći u Jemenu ili distribucija humanitarne pomoći u Jemenu.”
                        
                     .
            
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 8. lipnja 2015.
      
         
            Za Vijeće
         
         
            Predsjednica
         
         D. REIZNIECE-OZOLA
      
   
   
      (1)  SL L 365, 19.12.2014., str. 147.
   
   
      (2)  Uredba Vijeća (EU) br. 1352/2014 od 18. prosinca 2014. o mjerama ograničavanja s obzirom na stanje u Jemenu (SL L 365, 19.12.2014., str. 60.).
   
      (3)  Odluka Vijeća (ZVSP) 2015/882 od 8. lipnja 2015. o izmjeni Odluke 2014/932/ZVSP o mjerama ograničavanja s obzirom na stanje u Jemenu (vidjeti stranicu 11. ovog Službenog lista).